《秋日郊行》
元代·舒远

阴霾扫净山历历，晴谷回转泉涓涓。群雀噪风世欲幻，一狐啸日天为旋。

祥光垂情闵下土，秋色著意开平川。我老英雄一掬泪，夜深洒向虚皇前。

作者简介：远字仲修，号北庄，頔之弟也。尝与弟士谦随道原舆亲避寇岩谷，被掳执，道原正色叱贼，言甚厉，欲杀害之。弟兄执手争死，贼众皆感泣，俱释以全。道原《为苗民所苦歌》，即纪其实也。所著曰《北庄遗稿》。